Hrvatski kapetan im nije došao pomoći? Utopilo se 117 ljudi...

Brodolom je bio 18. siječnja u Sredozemnom moru, nedaleko od libijskih obala. Utopilo ih se oko 117, među njima deset žena, od kojih jedna trudnica, te dvoje djece, od koje jedno dojenče

<p>Zapovjednik tankera <strong>'Cordula Jacob'</strong>, navodno <strong>Hrvat</strong>, pod istragom je tužilaštva u Rimu zbog nepružanja pomoći brodolomcima s otegotnom okolnošću njihove smrti. Utopilo ih se oko 117, među njima deset žena, od kojih jedna trudnica, te dvoje djece, od koje jedno dojenče, prenosi <a href="https://slobodnadalmacija.hr/novosti/svijet/clanak/id/588344/talijani-optuzuju-zbog-hrvatskog-kapetana-utopilo-se-117-migranata-od-kojih-jedna-trudnica-te-dvoje-male-djece-39brodolomci-su-jedan-po-jedan-padali-u-hladno-more-i-umirali39"><strong>Slobodna Dalmacija</strong></a>.</p><p>Istraga je prvo pokrenuta protiv talijanske Obalne straže, ali je nakon pribavljanja dokumenata i snimki radijskih poruka preusmjerena na hrvatskog pomorca kojem ime nije poznato u javnosti. </p><p>Brodolom je bio <strong>18. siječnja</strong> u Sredozemnom moru, nedaleko od libijskih obala, oko 42 milje sjeverno od Gasra Garabullija. Preživjela trojica - jedan iz Gambije i dvojica iz Gane - tvrde da ih je na gumenjaku bilo 120, da su ih šverceri ukrcali bez prsluka za spašavanje, da je gumenjak na pučini gotovo izdušio, da su brodolomci jedan po jedan padali u hladno more i ubrzo tonuli.</p><p>U akciji spašavanja alarmiran je i najbliži trgovački brod 'Cordula Jacob', udaljen u tom trenu, kažu talijanske vojne vlasti, 36,5 milja od gumenjaka, na oko dva sata plovidbe, pa je, po istim procjenama, mogao stići do brodolomaca prije helikoptera te eventualno spasiti više nesretnika.</p><p>Ne zna se zašto je zapovjednik oklijevao i te što su mu poručile i od njega zahtijevale bilo libijske, bilo talijanske pomorske vlasti. Naime, otkako je Libija uspostavila kontrolu nad svojom zonom SAR, trgovački brodovi oklijevaju priskočiti u pomoć jer mogu izgubiti daleko više vremena negoli je nužno za prihvat i prebacivanje brodolomaca, a brodovlasnici vrijeme ne mjere kronometrom nego novcem.</p><p>Navodno su talijanske pomorske vlasti navele zapovjednika tankera 'Cordula Jacob' da promijeni kurs i krene prema brodolomcima tek pošto su mu zaprijetile da više nikada neće smjeti uploviti ni u jednu talijansku ni libijsku luku ako ne posluša, piše <strong>La Repubblica</strong>.</p><h2>Teško mi je povjerovati da čovjek ne bi izašao pomoći</h2><p>- Mi podataka o slučaju nemamo, ali nije ni za očekivat da ih imamo jer ovo nije nešto što se tiče sindikata već je je to slučaj kojim se bavi SOLAS, tj profesionalna Međunarodna konvencija za zaštitu ljudskih života na moru. Tako da nikakva saznanja nismo dobili, a ako ih dobijemo, pravovremeno ćemo obavijestiti javnost - kazao nam je tajnik sindikata pomoraca Hrvatske <strong>Neven Melvan</strong> o slučaju brodoloma u Sredozemnom moru u siječnju, u kojem se utopilo 117 ljudi, a kojima, navodno, nije prišao pomoći hrvatski kapetan pozvan u pomoć<font color="#222222" face="Roboto">.</font></p><p>- Čak nemamo saznanja radi li se doista o hrvatskom kapetanu, a da je tako, teško mi je povjerovati da čovjek ne bi izašao pomoći. Ne znam, čini mi se da su strani mediji malo površno izašli s informacijama u javnost. <strong>Cijeli slučaj mi je malo nejasan jer znam da za ovakve stvari postoje audio zapisi od kojih se vrlo brzo i jasno da zaključiti tko je i kad izdao nalog i kome te tko je pozvan u pomoć.</strong> Tako da bi, po meni, ovo vrlo jasno i lako slučaj trebao biti bez ikakvih nagađanja. U svakom slučaju, žao mi je da se dogodila ovakva tragedija i da su se ljudi utopli - zaključio je Melvan.</p>